ANTIDOPINGOVÁ AGENTÚRA 
SLOVENSKEJ REPUBLIKY 

SPRÁVA ZO ZAHRANIČNEJ PRACOVNEJ CESTY 

1. ÚČASTNÍCI ZPC
 
Meno: 			Miroslav
Priezvisko: 		Chlipala		         		Titul: 	JUDr. Ing. PhD.
Funkcia: 		predseda právnej komisie
Znalosť jazykov: 	anglicky 
Názov organizácie: 	Antidopingová agentúra SR 
Adresa: 		Hanulova 5/C, 841 01 Bratislava 

Meno: 			Žaneta
Priezvisko:		CSÁDEROVÁ		             Titul: PaedDr., PhD.
Funkcia:		riaditeľka 
Znalosť jazykov:	anglicky, rusky
Názov organizácie:	Antidopingová agentúra SR
Adresa:		Hanulova 5/C, 841 01 Bratislava

2. ZAHRANIČNÁ PRACOVNÁ CESTA 
 
Štát: 		Maďarsko
Mesto: 	Budapešť
Termín: 	26. 05. – 28.5. 2019
Prijímajúca organizácia : 
 		Hungarian Anti – Doping Organization
Adresa: 	The House of Hungarian Sports, H-1146 Budapešť 
Účel cesty:	(i) collaboration between NADOs and law enforcement autorities in the fight against doping, the joint response to illegal doping substances
 	(ii) vytvorenie stredoeurópskej antidopingovej organizácie (CEADO)
Spôsob financovania: ZPC bola financovaná z rozpočtu ADA SR 

3. PRACOVNÝ PROGRAM

Predmetom medzinárodnej konferencie bolo zdôraznenie spolupráce národných antidopingových agentúr a orgánov činných v trestnom konaní v boji proti dopingu. 

Účastníci:
- zástupcovia Maďarskej antidopingovej agentúry (HUNADO), zástupca Svetovej antidopingovej agentúry (WADA) spolu s mnohými významnými zástupcami z organizácií Eurojust, Europol a zástupcovia z národných antidopingových agentúr (NADO).

4. PREDMET A PRIEBEH

Dňa 27. mája 2019 sa v Budapešti uskutočnila konferencia s názvom „Spolupráca medzi národnými antidopingovými organizáciami a orgánov činných v trestnom konaní v boji proti dopingu, spoločná reakcia na obchod s nezákonnými dopingovými látkami“. 
Konferenciu organizovala Maďarská antidopingová agentúra (HUNADO) za účasti Svetovej antidopingovej agentúry (WADA) spolu s mnohými významnými organizáciami, ako sú Eurojust, Europol a národné antidopingové agentúry (NADO) a vyšetrovacie orgány strednej Európy. 
Je nesporné, že dopingové kontroly podľa noriem WADA zohrávajú veľmi dôležitú úlohu pri presadzovaní práv čistých športovcov, avšak na obmedzenie dopingu nie sú dopingové kontroly prvým a jediným krokom. Boj proti dopingu sa začína odstránením dodávok a dodávateľov dopingových látok. 
Niekoľko európskych krajín zaviedlo osobitný trestný čin podľa svojho trestného zákona pre obchodovanie so zakázanými látkami zvyšujúcimi výkonnosť kvôli jeho vážnym zdravotným rizikám. 
Okrem toho mnohé európske a zámorské krajiny už penalizujú používanie takýchto látok. Po prijatí medzinárodného dohovoru proti dopingu v športe (Dohovor) zo strany UNESCO (19. októbra 2015) majú národné organizácie a WADA pre boj proti podvodom v rámci svojich činností prístup k takým informáciám, ktoré poskytujú výstupy pre vyšetrovacie orgány. Tak ako Kódex WADA, tak aj Dohovor zaväzuje antidopingové organizácie a vyšetrovacie orgány k spolupráci. 
Pokiaľ ide o výrobu zakázaných látok zvyšujúcich výkonnosť a obchodovanie s nimi, má Kódex WADA aj Dohovor medzinárodný charakter, a preto je nevyhnutné, aby krajiny stredoeurópskych regiónov rozvíjali spoluprácu medzi krajinami a ich NADO a vyšetrovacími orgánmi, pokiaľ ide o výmenu informácií. Cieľom tejto konferencie bolo posilniť túto spoluprácu na medzinárodnej úrovni.

Dňa 28.mája 2019 sa konalo stretnutie zástupcov stredoeurópskych národných antidopingových agentúr (NADO). Na pozvanie maďarskej národnej antidopingovej organizácie (HUNADO) sa stretnutia zúčastnili zástupcovia rakúskej, chorvátskej, maďarskej, poľskej, srbskej, slovenskej a slovinskej NADO. Po úspešnej konferencii sa zástupcovia NADO z regiónu strednej a východnej Európy spolu s WADA, Europolom a Eurojustom dohodli na vytvorení stredoeurópskej antidopingovej organizácie (CEADO).  Rumunská antidopingová agentúra sa zúčastnila na stretnutí v postavení žiadateľa (čakateľa), ako pozorovateľ bol pozvaný aj zástupca Svetovej antidopingovej agentúry (WADA). CEADO sa ako expertná skupina regionálnych NADO rozhodla zdieľať svoje antidopingové a odborné znalosti s cieľom posilniť svoj spoločný hlas v záujme čistých športovcov. Skupina zvolila pána Michaela Cepica, výkonného riaditeľa NADA Rakúsko, za predsedu.

5. PRÍNOS
 
Pracovná cesta bola naplánovaná s cieľom poznať aktuálne problémové okruhy z oblasti vyšetrovania a obchodovania s dopingovými látkami. Zriadenie jednotnej platformy CEADO má prínos z hľadiska zdieľania antidopingových a odborných znalostí s cieľom posilniť svoj jednotný spoločný hlas v záujme čistých športovcov.

6. ODPORÚČANÉ ZÁVERY 

Obsiahnuté bolo veľké množstvo poznatkov a praktických rád z pohľadu legislatívnych úprav v jednotlivých krajinách, ktoré budeme odporúčať pri novelizovaní Trestného  zákona 397 z 13. novembra 2015, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony.

7. ZOZNAM OBDRŽANEJ DOKUMENTÁCIE 
 
Zakladajúca listina CEADO.

8.SPÔSOB ZVEREJNENIA SPRÁVY 
 
Správa je zverejnená na webových stránkach www.antidoping.sk a www.minedu.sk.

Súhlasím so zverejnením správy na internete a publikovaním na webovej stránke Antidopingovej agentúry SR a na stránke Ministerstva školstva, vedy, výskumu a športu SR.

Bratislava, 10. 06. 2019

Vypracoval: JUDr. Ing. Miroslav Chlipala, PhD.
	         PaedDr. Žaneta CSÁDEROVÁ, PhD.

Schválil: JUDr. Mgr. Martina Lubyová, PhD.
               ministerka školstva